พันธมิตรประชาชนเพื่อประชาธิปไตย
พันธมิตรประชาชนเพื่อประชาธิปไตย () หรือเรียกว่า กลุ่มพันธมิตรกู้ชาติ หรือ กลุ่มคนเสื้อเหลือง เป็นกลุ่มการเคลื่อนไหวทางการเมืองในประเทศไทยที่มีบทบาทสำคัญในช่วง พ.ศ. 2548-2552 โดยเป็นการรวมตัวจากหลายองค์กรทั่วประเทศ และได้รับการสนับสนุนจากหลายฝ่าย ภายใต้จุดประสงค์ในการขับ พ.ต.ท. ทักษิณ ชินวัตรออกจากตำแหน่งนายกรัฐมนตรี และแสดงความต้องการให้อภิสิทธิ์ เวชชาชีวะดำรงตำแหน่งนายกรัฐมนตรีแทนอย่างเปิดเผย กลุ่มพันธมิตรประชาชนเพื่อประชาธิปไตยมีแกนนำคนสำคัญ ได้แก่ สนธิ ลิ้มทองกุล และพลตรีจำลอง ศรีเมือง
ศิริลักษณ์ ผ่องโชค
จอย ศิริลักษณ์ ผ่องโชค ได้เข้าร่วมชุมนุมกับทางกลุ่มพันธมิตรประชาชนเพื่อประชาธิปไตยมาตั้งแต่ ปี พ.ศ. 2549 แต่มิได้เปิดเผยตัวต่อสาธารณะ จนกระทั่งการชุมนุมในปี พ.ศ. 2551 ในคืนวันอาทิตย์ที่ 1 มิถุนายน ก็ได้เปิดตัวบนเวทีด้วยการขึ้นร้องเพลง "สยามเมืองยิ้ม" และหลังจากนั้นก็ได้ขึ้นเวทีร้องเพลงอีกหลายต่อหลายครั้ง